Biblia Mli Saji Agbála Maŋtsɛyeli lɛ Mli - Yehowa Odasefoi a-Wɛb Saiti\nBeni Salomo nu nɔ ni Ahia kɛɛ Yerobeam lɛ, emli fu waa diɛŋtsɛ. Ebɔ mɔdɛŋ ni egbe Yerobeam. Shi Yerobeam jo foi kɛtee Mizraim. Yɛ be ﬁoo sɛɛ lɛ Salomo bagbo. Eye maŋtsɛ aﬁi 40, shi amrɔ nɛɛ ebinuu Rehabeam ji mɔ ni yeɔ maŋtsɛ. Yerobeam nu he yɛ Mizraim tɔ̃ɔ akɛ Salomo egbo, no hewɔ lɛ eku esɛɛ eba Israel.\nHaomɔ ba akutsei enyɔ maŋtsɛyeli lɛ hu mli. Yɛ nɔ ni shɛɛɛ aﬁi enumɔ yɛ be mli ni Rehabeam baye maŋtsɛ lɛ sɛɛ lɛ, Mizraim maŋtsɛ lɛ ba koni ekɛ Yerusalem abawu ta. Eloo jwetrii babaoo kɛjɛ Yehowa sɔlemɔwe lɛ kɛtee. No hewɔ lɛ be ﬁoo pɛ mli sɔlemɔtsu lɛ hi shi tamɔ bɔ ni ama lɛ lɛ nɔŋŋ.\nTe atsɛ́ɔ hii enyɔ ni yɔɔ mfoniri lɛ mli lɛ tɛŋŋ, ni namɛi ni?\nMɛni Ahia fee atade ni ewo lɛ, ni mɛni ji nakai nifeemɔ lɛ shishi?\nMɛni Salomo bɔ mɔdɛŋ akɛ ebaafee Yerobeam?\nMɛni hewɔ gbɔmɛi lɛ wó Yerobeam maŋtsɛ yɛ akutsei nyɔŋma lɛ nɔ lɛ?\nMɛni hewɔ Yerobeam fee shika tsinabi amagai enyɔ lɛ, ni mɛni ba shikpɔŋ lɛ nɔ be ﬁoo ko sɛɛ?\nMɛni ba akutsei enyɔ maŋtsɛyeli lɛ kɛ Yehowa sɔlemɔtsu ni yɔɔ Yerusalem lɛ nɔ?\nKanemɔ 1 Maŋtsɛmɛi 11:26-43.\nMɛɛ gbɔmɔ nɛkɛ Yerobeam ji, ni mɛni Yehowa wo shi akɛ ebaafee eha lɛ kɛji ebo Nyɔŋmɔ kitai lɛ atoi? (1 Maŋ. 11:28, 38)\nKanemɔ 1 Maŋtsɛmɛi 12:1-33.\nMɛni fɔlɔi kɛ asafoŋ onukpai baanyɛ akase kɛjɛ nɔkwɛmɔnɔ gbonyo ni Rehabeam fee yɛ hewalɛ ni akɛtsuɔ nii yɛ gbɛ fɔŋ nɔ lɛ mli? (1 Maŋ. 12:13; Jaj. 7:7; 1 Pet. 5:2, 3)\nNamɛi aŋɔɔ esa akɛ oblahii kɛ oblayei bibii ni yɔɔ ŋmɛnɛ lɛ aya koni amɛná gbɛtsɔɔmɔ ni anyɛɔ akɛ he fɔɔ nɔ be mli ni amɛkpɛɔ amɛyiŋ yɛ shihilɛ mli saji ni hiɛdɔɔ yɔɔ mli lɛ ahe lɛ? (1 Maŋ. 12:6, 7; Abɛi 1:8, 9; 2 Tim. 3:16, 17; Heb. 13:7)\nMɛni ha Yerobeam fee hei enyɔ kɛha tsinabi amaga jamɔ lɛ, ni enɛ tsɔɔ akɛ ebɛ hemɔkɛyeli kwraa yɛ Yehowa mli yɛ mɛɛ gbɛ nɔ? (1 Maŋ. 11:37; 12:26-28)\nNamɔ nyiɛ akutsei nyɔŋma maŋtsɛyeli lɛ mli bii lɛ ahiɛ be ni amɛtse atua amɛshi anɔkwa jamɔ lɛ? (1 Maŋ. 12:32, 33)\nKɛmaje Mɔ Ko Kɛmaje Mɔ Ko Biblia Mli Sane 65: Agbála Maŋtsɛyeli lɛ Mli